User:Βαγγέλης Λάππας/sandbox

Ο Βαγγέλης Λάππας γεννήθηκε στις 28 Μαρτίου του 1975 στην Αθήνα. Είναι προπονητής ποδοσφαίρου με εξειδίκευση στη προπόνηση των τερματοφυλάκων. Είναι κάτοχος UEFA A' & AFC-GK Level1. Έχει παρακολουθήσει έναν μεγάλο αριθμό σεμιναρίων σε Ελλάδα και εξωτερικό και τα τελευταία 10 χρόνια συμμετέχει ως ομιλητής σε σεμινάρια και συνέδρια εντός και εκτός Ελλάδος. Από μικρή ηλικία ασχολήθηκε με το ποδόσφαιρο και ειδικότερα με τη θέση του τερματοφύλακα. Ξεκίνησε από την Ακαδημία του Αετού Κορυδαλλού. Αγωνίστηκε σε αρκετές ερασιτεχνικές ομάδες, καθώς επίσης και στη Γ' Εθνική κατηγορία με τα χρώματα του Κερατσινίου. Η προπονητική του καριέρα ξεκίνησε πολύ νωρίς το 1998. Τα πρώτα βήματα του έγιναν στην Ακαδημία της Αμφιάλης. Στη συνέχεια το 2001 και για 4 χρόνια εργάστηκε στην Ακαδημία του Αετού Κορυδαλλού. Στη συνέχεια συνεργάστηκε ως προπονητής τερματοφυλάκων στις αντρικές ομάδες με: Μοσχάτο, Προοδευτική, Πανελευσινιακό, Χαϊδάρι, Φωστήρα. Το 2010 εντάχθηκε στην Ακαδημία του Παναθηναϊκού, όπου και εργάστηκε μέχρι και το 2015. Στη συνέχεια ανέλαβε την πρώτη (αντρική) ομάδα του Παναθηναϊκού έχοντας παράλληλα και την εποπτεία της Ακαδημίας, πάντα όσον αφορά τους τερματοφύλακες. Τις σεζόν 2016-17 & 2017-18 εργάστηκε εκτός Ελλάδος και ποιό συγκεκριμένα στα Ενωμένα Αραβικά Εμιράτα ΕΑΗ για λογαριασμό της Al Dhafra fc που έχει έδρα στο Abu Dhabi. Τη σεζόν 2018-19 επέστρεφε στην Ελλάδα και συνεργάστηκε με την ομάδα του Ολυμπιακού ως επικεφαλής προπονητής τερματοφυλάκων της Ακαδημίας. Από τη σεζόν 2019-20 συνεργάζεται με την ομάδα του ΟΦΗ 1925 ως προπονητής της αντρικής ομάδας αλλά και ως υπεύθυνος για το εκπαιδευτικό πρόγραμμα των τερματοφυλάκων της Ακαδημίας.